
HOTĂRÂREA nr. 18/26.03.2025
privind „Aprobarea bugetului  general de venituri şi cheltuieli al Comunei 23 August pe anul 2025”

Consiliul Local al Comunei 23 August, întrunit în şedinţa ordinară de lucru din data de 26 martie 2025, orele 1600, la sediul Primăriei Comunei 23 August, din localitatea 23 August;

Analizând temeiurile juridice, respectiv:

a) prevederile art. 39 din Legea nr. 273 din 29 iunie 2006 privind finanţele publice locale, cu modificările şi completările ulterioare;
b) prevederile Legii nr. 9/10.02.2025 a bugetului de stat pe anul 2025
Ținând cont de:

a) Decizia D.G.F.P. Galați nr. 3/17.02.2025,d e repartizare a sumelor defalcate din 

cotele defalcate din impozitul pe venit, a sumelor alocate din cota de 14% pentru echilibrare și a sumelor defalcate din taxa pe valoare adăugată pentru echilibrare;

b) Decizia D.G.F.P. Galați nr.4/18.02.2025, de repartizare a sumelor defalcate din TVA pentru finantarea cheltuielilor descentralizate la nivelul comunelor, oraselor, municipiilor,destinate finanțării drepturilor asistenților personali ai persoanelor cu handicap grav sau indemnizașiilor lunare acordate în baza prevederilor art. 42 alin. (4) din Legea nr. 448/2006 privind protecșia și promovarea drepturilor persoanelor cu handicap, republicată, cu modificările și completările ulterioare, în limita prevăzută la art. (20) alin (2) din Ordonanța de urgență a Guvernului nr. 103/2013, aprobată cu completări prin Legea nr. 28/2014, cu modificările și completările ulterioare;

c) Decizia D.G.F.P. Galați nr.5/19.02.2025 de repartizare pentru anul 2025 și estimat pentru anii 2026-2028, pentru unitățile administrativ- teritoriale din județul Constanța, sume defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, pentru finanțarea drepturilor copiilor cu cerințe educaționale speciale integrați în învățământul de masă, potrivit prevederilor art. 70, alin. (5) lit. b) din Legea nr. 198/2023;

Luând act de:

a) referatul de aprobare al Primarului Comunei 23 August, în calitate de inițiator, înregistrat cu nr. 8284/18.03.2025;

b) raportul de specialitate al Compartimentului Financiar Buget, înregistrat cu nr.8294/18.03.2025;

c) avizul cu caracter consultativ al Comisiei de specialitate nr. 1 pentru activități economico-financiare, juridică și de disciplină, din cadrul Consiliului Local 23 August;
d) avizul cu caracter consultativ al Comisiei nr. 2 pentru amenajarea teritoriului şi urbanism, protecţia mediului şi turism;
e) avizul cu caracter consultativ al Comisiei  nr. 3 pentru activități social-culturale, culte, învățământ, sănătate și familie, muncă și protecție socială, protecție copii, tineret și sport, agricultură;

În temeiul drepturilor conferite prin art. 129, alin. (2), lit. b), alin. (4), lit. a), ale art. 139, alin. (3), lit. a), respectiv art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare,
HOTĂRĂȘTE:
Art. 1 Se aprobă Bugetul general de venituri și cheltuieli al Comunei 23 August pe anul 2025, în forma inițială, în sumă de 30.577.000 lei la venituri și 31.678.000 lei la cheltuieli, defalcat pe capitole și estimări pentru anii 2026-2028  conform Anexei nr.1, care face parte integrantă din prezenta hotărâre.
Art. 2 Se aprobă Lista de investiții pe anul 2025, conform Anexei nr. 2, parte integrantă din prezenta hotărâre.
Art. 3 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:
· Primarului Comunei 23 August;
· Instituţiei Prefectului judeţului Constanţa, în vederea exercitării controlului cu privire la legalitate.
· Compartimentului Financiar-Buget;
· Trezoreria Constanța

· Trezoreria Mangalia
 Art. 4 Cu aducerea la îndeplinire se însărcinează, Compartimentul Financiar-Buget din cadrul Primăriei Comunei 23 August.

 (2) Aducerea la cunoştinţa publică se realizează prin publicare pe pagina de internet a Primăriei Comunei 23 August.

Hotărârea  s-a  adoptat  cu  un  număr  de 13 voturi “pentru”, - vot “împotrivă”, la  şedinţă  fiind  prezenţi  un  număr  de 13  consilieri   din  cei  15  aleşi.

PREȘEDINTE DE ȘEDINȚĂ,                       CONTRASEMNEAZĂ PENTRU LEGALITATE,
            CONSILIER  



                       SECRETAR GENERAL
CALMBACH VASILE-ALBERT

